CELEX: C2005/143/68
Language: fi
Date: 2005-06-11 00:00:00
Title: Asia T-35/05: Elisabeth Agne-Dapperin ynnä muiden 21.1.2005 Euroopan yhteisöjen komissiota vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/35
            
         Elisabeth Agne-Dapperin ynnä muiden 21.1.2005 Euroopan yhteisöjen komissiota vastaan nostama kanne
   (Asia T-35/05)
   (2005/C 143/68)
   Oikeudenkäyntikieli: ranska
   Elisabeth Agne-Dapper, kotipaikka Schoorl (Alankomaat), ynnä muut ovat nostaneet 21.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Georges Vandersanden, Laure Levi ja Aurore Finchelstein.
   Kantajat vaativat, että ensimmäisen oikeusasteen tuomioistuin
   
               1)
            
            
               ottaa kanteen ja sen sisältämän lainvastaisuusväitteen tutkittavaksi ja toteaa, että kanne ja väite ovat perusteltuja,
            
         
               2)
            
            
               kumoaa näin ollen kantajia koskevat toukokuussa 2004 päivätyt eläkelaskelmat sillä vaikutuksella, että sovelletaan korjauskerrointa, joka on kantajien asuinvaltioiden pääkaupunkeja koskevien korjauskertoimien suuruinen, tai ainakin sovelletaan sellaista korjauskerrointa, joka asianmukaisella tavalla huomioi erot elinkustannuksissa niillä alueilla, joilla kantajien kulujen oletetaan syntyvän, ja joka näin ollen on vastaavuusperiaatteen mukainen, ja
            
         
               3)
            
            
               velvoittaa komission korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Tämän asian kantajat ovat kaikki virkamiehiä, jotka ovat jääneet eläkkeelle ennen 1.5.2004. Kantajat eivät hyväksy Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22.3.2004 annetulla neuvoston asetuksella (EY, Euratom) N:o 723/2004 (1) toteutettua korjauskertoimien poistamista edeltävää siirtymäjärjestelyä siltä osin kuin mainittu järjestely perustuu uuteen eläkkeeseen sovellettavan korjauskertoimen määrittämistapaan, jonka mukaan kyseinen korjauskerroin määräytyy sen jäsenvaltion, jossa eläkkeen saajalla on todistettu pääasiallinen asuinpaikka, keskimääräisten elinkustannusten mukaan eikä enää pääkaupungin mukaan.
   Kantajat vetoavat väitteidensä tueksi ensinnäkin siihen, että edellä mainittu asetus perustuu virheellisille perusteluille, sillä yhteisön syventynyt integraatio, vapaa liikkuvuus ja vapaus valita asuinpaikka tai eläkeläisten todellista asuinpaikkaa koskevat seurantaongelmat eivät kantajien mukaan voi olla perusteena kyseiselle siirtymäjärjestelylle.
   Kantajat vetoavat lisäksi siihen, että tässä tapauksessa on loukattu yhdenvertaisuuden periaatetta, oikeusvarmuuden periaatetta, saavutettujen oikeuksien taannehtivuuden periaatetta sekä luottamuksensuojan periaatetta.
   
      (1)  EUVL L 124, 27.4.2004, s. 1